Diari Oficial de la Generalitat Valenciana


Sumari del DOGV 10377, del 23-12-2024 (2024/13736)

RESOLUCIÓ de 10 de desembre de 2024, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   10818

Data del DOGV
:   23-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13921

CVE
:   TDMN-P-4160-68314

Data del document
:   10-12-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del Sistema Universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del Sistema Universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el Diari Oficial de la Generalitat Valenciana (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys 16 anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'acreditació de L2 de la UV <https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones una guia a la qual es pot accedir a través de l’enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: <https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç: <https://tiqueting.uv.es/create-ticket?goto=form&organization=30&department=48&team=327&ticket_type=439&type=both>.

3.2 El termini de presentació de les sol·licituds és de 10 dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document PDF, o un ZIP. Es pot fer servir el model establert en aquest enllaç:. <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació es publica en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web: <https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç: <https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

Novena. Clàusula *d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

València, 10 de desembre de 2024

(Per delegació de la rectora, Resolució 20-05-2022 publicada al DOGV 30-05-2022)

Juan Vicente Climent Espí

Gerent de la Universitat de València

ANNEX I

*Projecte: «Valorización de residuos de productos hortícolas de IV gama para la obtención de bioconservantes, biofertilizantes, nutracéuticos y envases para nutracéuticos con propiedades barrera mejoradas, Valhorta CPI-24-729», Cofinançat per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Valenciana de la Innovació –AVI–, per l’Institut Valencià de Competitivitat i Innovació - IVACE+i, a càrrec de la línia d’investigació: «Valorización de residuos de productos hortícolas de IV gama para la obtención de bioconservantes, biofertilizantes, nutracéuticos y envases para nutracéuticos con propiedades barrera mejoradas, Valhorta».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Preparació de medis de cultiu i sembra de microorganismes.

– Maneig general del laboratori i de la campana de flux laminar de microbiologia.

– Activitat antimicrobiana de bacteris àcid làctics contra fongs toxigènics.

– Desenvolupament d'un envàs actiu per augmentar la vida útil d'aliments envasats.

– Maneig d’instruments de cromatografia, preparació de mostres i anàlisi de resultats.

1.5. Objecte i Període: valorització de residus de productes hortícoles de IV gamma per a l'obtenció de bioconservants, biofertilitzants, nutracèutics i envasos per a nutracèutics amb propietats barrera millorades, Valhorta.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau en Ciències i tecnologies dels aliments, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

4.3.1.3. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

6.4.9.2. Per cada publicació en revistes científiques no relacionades en les llistes esmentades en el punt anterior: 0,25 punts.

8.9.4.8. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Publicacions científiques relacionades amb la presència de micotoxines i fongs toxigènics en aliments.

– Presentacions a congrés relacionats amb la presència de micotoxines i fongs toxigènics en aliments.

– Capítols de llibre.

– Experiència en tècniques de descontaminació de micotoxines en aliments.

– Experiència en l’elaboració de materials de difusió de resultats sobre la temàtica proposada.

– Participació en projectes relacionats amb la temàtica del treball.

– Nivell d'anglès B2.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Juan Carlos Molto Cortes, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Vocal 1: Giuseppe Meca de Caro, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Vocal 3: Pedro V. Martinez Culebras, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Secretària: Emilia Ferrer Garcia, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

4. Comissió avaluadora suplent

Presidenta: Maria Jose Ruiz Leal, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Vocal 1: Manuel Mata Roig, professor del Departament de Patologia.

Vocal 2: Ana Polache Vengut, professora del Departament de Farmàcia i Tecnologia Farmacèutica i Parasitologia.

Vocal 3: Maria Jose Esteve Mas, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Secretari: Jesus Blesa Jarque, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.

Per a les comunicacions i qualsevol problema que puga sorgir, la comissió avaluadora té la seu en el Departament de Medicina Preventiva i Salut Pública, Ciències de l'Alimentació, Toxicologia i Medicina Legal, de la Facultat de Medicina i Odontologia, de la Universitat de València.

ANNEX II

*Projecte: «The great deglaciation: climate change and social dynamics in the late palaeolithic and Mesolithic period in the Iberian Mediterranean region. CPI-24-731», Programa Prometeu per a grups d’investigació d’Excel·lència de la Conselleria d’Innovació, Universitats, Ciència i Societat Digital, (actualment: Conselleria d'Educació, Cultura, Universitats i Ocupació), (CIPROM/2021/036) convocades per Resolució de 14 de setembre de 2021, a càrrec de la línia d’investigació: «The great deglaciation: climate change and social dynamics in the late palaeolithic and Mesolithic period in the Iberian Mediterranean region».*

Oferta pública d’un lloc de treball d’investigador/a doctor/a sènior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a sènior.

Grup: A.

1.2. Jornada de treball: 20 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, serà de 1.700,84 euros (12 pagues).

1.4. Funcions i tasques que s’han de desenvolupar:

– Organització dels materials.

– Estudi tecnològic i tracelògic del macroutillatge lític emprat dels jaciments arqueològics inclosos al projecte.

– Anàlisi d'estigmes d'ús, descripció, elaboració de bases de dades i documentació.

– Processament de dades per interpretació en termes tecnoeconòmics.

1.5. Objecte i Període: estudi tecnològic i tracelògico del macroutillatge lític paleo-mesolític.

El contracte estarà determinat per la durada de la línia de recerca i la disponibilitat pressupostària.

Un vegada finalitzada la durada d’aquest primer projecte o la seva disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia de recerca finançada.

1.6. Requisits:

1.6.1. Titulació: Doctorat en Geografia i Història del Mediterrani des de la Prehistòria a l’Edat Moderna, o titulació equivalent.

Segons l'article 9 del Reglament del Personal Investigador de la Universitat de València, l'obtenció del títol de doctor determinarà l'extinció del contracte en el termini de 30 dies des de la data d'obtenció del títol esmentat.

2. Barem

2. 1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, a Base 10, calculada, d'acord amb el Reial Decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions a les titulacions amb caràcter oficial, sobre la totalitat dels crèdits avaluats del 1r i del 2n cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de Diplomatura, Llicenciatura, Grau o Màster: per obtenir qualsevol d'aquests premis s'assignarà un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d'1,70 punts):

8.1.5.2. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió de Recerca: 0,5 punts.

4.5.6.3. Per cada publicació en revistes científiques no relacionades als llistats esmentats al punt anterior: 0,25 punts.

9.7.9.4. Per cada participació a congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l’objecte del contracte (fins a un màxim de 3 punts).

– Coneixement acreditat en estudis sobre la funció de les macroindústries lítiques paleo-mesolítiques de la regió mediterrània (tecnologia i traceologia).

– Experiència en programes experimentals relacionats amb el processament de l'ocre.

– Participació en projectes, contractes de recerca i accions de transferència sobre el Paleolític Mediterrani.

La comissió podrà acordar la realització de una entrevista con el objecte de concretar millor la valoració de los mèrits preferents.

3. Comissió avaluadora titular

President: Agustin Angel Diez Castillo, professor del Departament de Prehistòria, Arqueologia i Història Antiga.

Vocal 1: Yolanda Carrion Marco, professora del Departament de Prehistòria, Arqueologia i Història Antiga.

Vocal 2: Amadeo Serra Desfilis, professor del Departament de Història de l’Art.

Vocal 3: Ana Belen Ruescas Orient, professora del Departament de Geografia.

Secretari: Jorge A Catala Sanz, professor del Departament de Història Moderna i Contemporània.

4. Comissió avaluadora suplent

Presidenta: Elena Grau Almero professora del Departament de Prehistòria, Arqueologia i Història Conselleria d'Educació, Universitats i Ocupació.

Vocal 1: J. Emili Aura Tortosa, professor del Departament de Prehistòria, Arqueologia i Història Antiga.

Vocal 2: Josepa Cortes Escriva, professora del Departament de Història Medieval i Ciències i Tècniques Historiogràfiques.

Vocal 3: Julian Sanz Hoya, professor del Departament de Història Moderna i Contemporània.

Secretària: Mercedes Gomez-Ferrer Lozano, professora del Departament de Història de l’Art.

Per a les comunicacions i qualsevol problema que puga sorgir, la comissió avaluadora té la seu al Departament de Prehistòria, Arqueologia i Història Antiga, de la Facultat de Geografia i Història, de la Universitat de València.

ANNEX III

*Projecte: «Valorización de redes de pesca para la obtención de productos de alto valor añadido, REDES4VALUE. CPI-24-747», Cofinançat per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Valenciana de la Innovació –AVI–, per l’Institut Valencià de Competitivitat i Innovació - IVACE+i, a càrrec de la línia d’investigació: «Valorización de redes de pesca para la obtención de productos de alto valor añadido, REDES4VALUE».*

Oferta pública de dos llocs de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, serà de 1.651,13 euros (12 pagues).

1.4. Funcions i tasques que s’han de desenvolupar:

– Posar a punt de tecnologies de valorització de residus plàstics.

– Desenvolupar el disseny estadístic d’experiments i maximització de les condicions de valorització de residus plàstics.

– Caracteritzar de forma analítica els productes de la valorització de residus plàstics.

– Proposar el procés de re-enginyeria de les tecnologies utilitzades.

– Realitzar informes científics en castellà i anglès.

– Col·laborar en tasques de difusió de resultats científics en articles, conferències i seminaris nacionals i internacionals, així com mitjans digitals de comunicació.

– Col·laborar en la preparació i desenvolupament de jornades, seminaris o events associats als resultats del projecte.

– Col·laborar en la gestió de la protecció i explotació dels resultats de recerca, si escau.

– Gestionar els residus d’acord amb les directrius dictades per les branques de coneixement d’enginyeria química i de prevenció de riscos laborals.

1.5. Objecte i Període: realització de tasques de recerca i difusió en el marc del projecte INNEST-2024-620, del Grup de Recerca de Tecnologia de Materials i Sostenibilitat (MATS).

El contracte estarà determinat per la durada de la línia de recerca i la disponibilitat pressupostària.

Un vegada finalitzada la durada d’aquest primer projecte o la seva disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia de recerca finançada.

1.6. Requisits:

1.6.1. Titulació: Grau en Enginyeria Química, o titulació equivalent.

Segons l'article 9 del Reglament del Personal Investigador de la Universitat de València, l'obtenció del títol de doctor determinarà l'extinció del contracte en el termini de 30 dies des de la data d'obtenció del títol esmentat.

2. Barem

2. 1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, a Base 10, calculada, d'acord amb el Reial Decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions a les titulacions amb caràcter oficial, sobre la totalitat dels crèdits avaluats del 1r i del 2n cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de Diplomatura, Llicenciatura, Grau o Màster: per obtenir qualsevol d'aquests premis s'assignarà un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d'1,70 punts):

8.1.0.1. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió de Recerca: 0,5 punts.

8.2.0.6. Per cada publicació en revistes científiques no relacionades als llistats esmentats al punt anterior: 0,25 punts.

4.3.7.6. Per cada participació a congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l’objecte del contracte (fins a un màxim de 3 punts).

– Màster en Enginyeria Química, o titulació equivalent.

– Anglès (nivell B2).

– Coneixements avançats i experiència prèvia en Enginyeria Química.

– Habilitats investigadores i experiència prèvia en l’àmbit de valorització de residus i materials polimèrics.

– Habilitats investigadores i experiència prèvia en l’àmbit d’enginyeria i tecnologies per a la circularitat de productes plàstics.

– Habilitats investigadores i experiència prèvia en l’àmbit d’anàlisi de propietats fisico-químiques de materials de base polimèrica, com l’ús i/o interpretació de SEM, FTIR, DRX, TGA o DSC.

– Coneixements avançats i habilitats en matèria de Riscos laborals en el laboratori.

La comissió podrà acordar la realització de una entrevista con el objecte de concretar millor la valoració de los mèrits preferents.

3. Comissió avaluadora titular

President: Alberto Bouzas Blanco, professor del Departament de Enginyeria Química.

Vocal 1: Amparo Chafer Ortega, professora del Departament de Enginyeria Química.

Vocal 2: Salvador Garrigues Mateo, professor del Departament de Química Analítica.

Vocal 3: Laura Pastor Alcañiz, professora del Departament de Enginyeria Química.

Secretari: Vicente Martinez Soria, professor del Departament de Enginyeria Química.

4. Comissió avaluadora suplent

President: Jose David Badia Valiente, professor del Departament de Enginyeria Química.

Vocal 1: Marta Izquierdo Sanchis, professora del Departament de Enginyeria Química.

Vocal 2: Luis Borras Falomir, professor del Departament de Enginyeria Química.

Vocal 3: Carmen Molins Legua, professora del Departament de Química Analítica.

Secretari: Benjamin Eduardo Solsona Espriu, professor del Departament de Enginyeria Química.

Per a les comunicacions i qualsevol problema que puga sorgir, la comissió avaluadora té la seu al Departament de Enginyeria Química, de l’Escola Tècnica Superior d’Enginyeria, de la Universitat de València.